laion/Wikipedia-Exotic huggingface dataset:
טד דיביאסי

תאודור מרווין דיביאסי (באנגלית: Theodore Marvin DiBiase; נולד ב-18 בינואר 1954), הידוע יותר בשם טד דיביאסי, הוא מתאבק עבר אמריקאי. ידוע גם בכינוי "איש מיליון הדולר" ("The Million Dollar Man") והיה אחד המתאבקים הבולטים ב-WWF (שמו הקודם של ה-WWE) בסוף שנות ה-80 ותחילת שנות ה-90 ונחשב לאחד ה"הילים" (דמות רעה) הגדולים בהיסטוריה. בשנת 2010 נבחר דיביאסי להיכל התהילה של ה-WWE. דיביאסי נולד במיאמי, פלורידה, אביו "איירון מייק" שהיה מתאבק מקצועי בעצמו, נפטר במהלך קרב בזירה כשדיביאסי היה בן 15. לאחר שהחל את לימודיו במכללת מערב טקסס הוא הופיע לראשונה כמתאבק מקצועי כאשר התאבק בארגונים שונים. עד שנת 1979 התאבק עבור ארגון ה-Mid South. לאחר מכן הצטרף לראשונה ל-WWF ולאחר שנה עזב לארגוני ההיאבקות AJPW ו-UWF. בשנת 1987 הצטרף שוב ל-WWF, והופיע כ"איש מיליון הדולר", דמות של מיליונר שהשתמש במשפט: "לכל אחד יש מחיר" ("Everybody Has a Price"). דיביאסי היה אלוף צפון אמריקה הראשון של ה-WWF; שלוש פעמים אלוף הזוגות של ה-WWF (כחלק מהצמד "כסף בע"מ" עם מייק רוטונדה); פעם אחת אלוף 24/7 של ה-WWE לאחר שרכש את האליפות מידי אלונדרה בלייז, שהתכוונה לזרוק את האליפות אל תוך פח האשפה לזכר ימים עברו; וזוכה טורניר מלך הזירה לשנת 1988. דיביאסי גם העניק לעצמו פעמיים את "אליפות מיליון הדולר", שהוחזקה מעת לעת על ידי מתאבקים שונים. בנוסף, החזיק דיביאסי פעם אחת באליפות ה-WWF, אך זכייה זו לא מוכרת רשמית. במקרה זה, האלק הוגאן הפסיד את התואר לאנדרה הענק לאחר שדיביאסי "שילם לשופט" כדי שיספור את הוגאן אף על פי שלא הוצמד. לאחר שאנדרה זכה בתואר, הוא העניק אותו לדיביאסי, אך ההנהלה ביטלה צעד זה ושללה מדיביאסי את הזכייה. כמו כן, הופיע דיביאסי בקרב המרכזי של אירועי שלם וצפה רבים של ה-WWF, ובין היתר ברסלמניה 4 וסאמרסלאם 1988 - הראשון שנערך מסדרת אירועים אלו. בשנת 1994 חדל דיביאסי להתאבק עקב פציעה בצוואר, והמשיך ב-WWF בתור פרשן טלוויזיה לצידו של וינס מקמהן וכן בו זמנית דמותו הפכה ל"מנהל" של מתאבקים. בשנת 1996 עבר דיביאסי לארגון המתחרה ה-WCW, שם דמותו של שונתה ל"טריליונר טד". גם בארגון זה דמותו שימשה כמנהל בצד הזירה, לצידם של ה-NWO ושל האחים סטיינר. בשנת 1999 הסתיים חוזהו של דיביאסי ב-WCW והוא פרש מעולם ההיאבקות. לאחר פרישתו, הוא הצטרף לארגון "Sunshine" למען ילדים חולים וכמו כן הקדיש את זמנו לעניין הדת הנוצרית. בשנת 2010 נבחר דיביאסי להיכל התהילה של ה-WWE. בנו, טד דיביאסי הבן (אנ') גם הוא מתאבק מקצועי שהופיע ב-WWE. מדיה וקבצים בנושא טד דיביאסי בוויקישיתוף אתר האינטרנט הרשמי של טד דיביאסי (באנגלית) טד דיביאסי, ברשת החברתית אקס (טוויטר) טד דיביאסי, באתר WWE.com להיאבקות מקצועית טד דיביאסי, באתר Online World of Wrestling טד דיביאסי, במסד הנתונים הקולנועיים IMDb (באנגלית)
מדעי השיקום

מדעי השיקום (באנגלית: Rehabilitation Sciences) הוא תחום במדעי הבריאות העוסק בתפקוד האדם עם מוגבלות, שיקומו והקשר שבינו למצב בריאותו ולסביבתו. שיקום רפואי הוא תהליך אינטנסיבי בו משתתפים אנשי מקצוע מגוונים, המסייע לאנשים בעלי לקות (לקות פיזיות, נפשית, חושיות או קוגניטיביות) לשפר את התפקוד שלהם באופן משמעותי. מדעי השיקום מאגדים קשת רחבה של תחומי ידע בתנועה, בקוגניציה, בהתנהגות, בתקשורת, בתעסוקה, ובטכנולוגיות למיניהן. מדעי השיקום הם נקודת מפגש בין מדעי הרפואה והבריאות, מקצועות הבריאות, מדעי ההתנהגות, הנדסה וטכנולוגיה, משפטים, חינוך וספורט. חוקרים וקלינאים מתחומים שונים, כגון: רפואה (רופאי שיקום), סיעוד, מקצועות הבריאות (פיזיותרפיה, ריפוי בעיסוק, קלינאות תקשורת ותזונה), מדעי המוח והמחשב, הנדסה, חינוך גופני, עבודה סוציאלית, פסיכולוגיה ועוד, עוסקים במדעי השיקום. על העוסקים במדעי השיקום להיות בעלי ידע נרחב בתחומים הבאים: הבנת גוף האדם, הפתופיזיולוגיה (אנ') של מצבים רפואיים נרכשים והתפתחותיים הגורמים ללקות (פיזית, קוגניטיבית, נפשית או תקשורתית). הבנת החסמים העיקריים שהלקות והסביבה מהווים בפני תפקוד האדם, ואיכות חייו שלו ושל הסובבים אותו. הבנת הקוגניציה והפסיכולוגיה של הלקות והמוגבלות, והשפעותיהן על רמת התפקוד. הבנת המהות של מטרות שיקומיות והדרכים להשיגן. היכרות מעמיקה עם כלי הערכה הקיימים ושימוש בחשיבה קלינית מושכלת בעת הבחירה מביניהם את האבחון המתאים לכל אדם ואדם. היכרות עם מגוון שיטות טיפול והתערבות והבנת הרקע התאורטי העומד מאחוריהן. אינטגרציה בין המידע האבחוני שנאסף, הכרות עם שיטות טיפול מתאימות מבוססות ראיות (evidence based practice), ידע מעודכן מהספרות לצורך בניית תוכנית טיפול להשגת התוצאות המיטביות. יישום נכון ונבון של תוכנית שיקומית טיפולית כדי להגיע למרב התוצאות. היכרות תאורטית וקלינית עם תחומי הידע של בעלי המקצוע השותפים לתהליך הטיפולי, כדי לאפשר תקשורת טובה ויעילה בתוך הצוות הרב מקצוע. ידע תאורטי על כל המקצועות של שאר אנשי הצוות, כדי לאפשר תקשורת טובה בתוך הצוות הרב מקצועי. הואיל והמגבלה או המגבלות של המטופל עלולות להשפיע על היבטים מגוונים בתפקוד ובחייו של המטופל, על הקלינאי המשקם לאמץ מודל פעולה, הכולל גישה רב מקצועית (מולטי, טרנס ואינטרדיסציפלינרי), לפיה אנשי המקצוע השונים, בעלי המומחיות בתחומם, בונים יחדיו תוכנית התערבות כוללת, הרגישה ומותאמת למגוון צרכיו ורצונותיו של המטופל. על התוכנית להתבסס על הבנת הלקות והשפעתה על המטופל ועל סביבתו, ותוך הבנה של היתרונות, ותחומי הידע (המומחיות) של כל מקצוע ומקצוע. לימודי המשך במדעי השיקום מיועדים לעוסקים במגוון מקצועות הבריאות (אח מוסמך, עובדי סיעוד, ריפוי בעיסוק, קלינאות תקשורת, פיזיותרפיסטים, עובדים סוציאליים ודיאטנים). תואר במדעי השיקום מאפשר לקלינאי להרחיב ולהעשיר את הידע ברפואה השיקומית, בהיבטים התפתחותיים ונרכשים, ובכלל, מעבר להתמקצעות הייחודית ותחום עיסוקו/ה היומי. בוגרי התואר מקבלים כלים להתמודדות עם אתגרים עתידיים ברפואה בכלל, ובשיקום בפרט: מדעי המח, קוגניציה, שפה, למידה מוטורית, טכנולוגיות מתקדמות בתחום, מערכת הבריאות הארצית, חקיקה, נגישות, שוויון הזדמנויות ועוד. כמו כן, הם מעשירים את המרחב האבחוני, הטיפולי והתמיכתי ואת המעקב ארוך טווח. ‏Rehabilitation Science, כתב עת אקדמאי בינלאומי, העוסק במדעי השיקום אבי עורי, יסודות ברפואה שיקומית, דיונון הוצאה לאור, 2011 ynet, "חליפה אישית לכל מטופל": תואר שני במדעי השיקום, באתר ynet, 15 באוגוסט 2019
משה חיים שמאש

הרב משה חיים שמאש (נולד בה'תקצ"ו, 1836 - נפטר בכ"ט בשבט ה'תרפ"ג, 15 בפברואר 1923) היה החכם באשי בבגדאד בשנים ה'תרע"ח-ה'תרפ"ג (1923-1918) וראב"ד בבגדאד. הרב היה תלמידו של הרב עבדאללה סומך במדרש בית זלכה. בשנת 1890 הרב נשפט למאסר של שנה יחד עם הרבנים נסים הלוי, אברהם אליעזר ואברהם כהן בגין קבירת רבו עבדאללה סומך בקבר יהושע כהן גדול. הקבר נחשב על ידי השלטונות קדוש רק למוסלמים ולא ליהודים, ולכן קבירת הרב נחשבה על ידי השלטונות כחילול הדת המוסלמית. הרב נשא לאישה את הרבנית אסתר, בתו של הרב יעקב בר יוסף הרופא; והחזיק בכתב חידושי תורה והלכה, שהרב יעקב הרופא לא הספיק להדפיס בחיי חיותו. במשך שנים שימש בדיינות יחד עם הראב"ד יחזקאל משה הלוי והרב עזרא צאלח אדם. לאחר שהרב יחזקאל הלוי נפטר בשנת ה'תרע"ד (1914), הרב החליפו בתפקיד. בשנת ה'תרע"ח (1918) הרב משה שמאש החליף את הרב ירוחם אלישר במשרת החכם באשי ושימש בתפקיד עד לשנת ה'תרפ"ג (1923). באותן שנים שבהם כיהן כחכם באשי, התקומם העם העיראקי כנגד האנגלים ודרש עצמאות, הרב ידע להוציא את הקהילה היהודית מהסבך. על התנהלותו המתונה כבדו אותו העיראקים והאנגלים. לאחר שהאנגלים החליטו להמליך את המלך פייסל הראשון, הרב משה הזמין אותו לביקור בבית הכנסת אליהו לפני הכתרתו. הרב בירך אותו ונתן לו קמע מזהב. המלך נישק את זקנו, נאם ניאום בשבח העדה והבטיח לשמור על זכויותיה. בשנת 1922 נתבקש הרב להצהיר בעניין הציונות, הוחלט באספת הקהילה להצהיר נגד הציונות, דבר שהיה למורת רוחו של אהרן ששון (המכונה "המורה"). לאור זאת הרב משה חיים גמר אומר להתפטר מתפקיד חכם באשי. הרב יוסף חיים שרים כתב על הרב: גדולה ענוה הנאמרה במשה איש אלוקים, יפה אף נעים מזוקק שבעתיים, המעלות אשר לשלמה, דורש טוב לעמו, טעמו ונמוקו עמו, תיקר תפארת גדולתו, יראתו קודמת לחכמתו, מור דיינא דנחית לעומקא דדינא, גדול ומופלג בתורה כמוהר"ר משה חיים שלמה, יהיה ה' איתו, תרב גדולתו, ציצים ופרחים, אביר יעקב יהיה בעזרו. — תודות הרב יוסף חיים שרים לקהילת יהודי בגדאד בראשית המאה העשרים. משה שבת, ישיבות בגדאד, עמ' 255, ה'תשע"ו. רבי משה חיים (שלמה דוד) שמאש באתר MyTzadik הוא היה חותם "משה חיים שלמה דוד" שמעון ואנונו, ארזי הלבנון - אנציקלופדיה לתולדות גאוני וחכמי יהדות ספרד והמזרח, עמ' 1650, ה'תשס"ו. ד"ר אברהם בן יעקב, הרב ששון ב"ר מרדכי שנדוך, עמ' 21, ירושלים: מכון הכתב, 1994. ד"ר אברהם בן יעקב, יהודי בבל מסוף תקופת הגאונים עד ימינו, עמ' 173, ירושלים: הוצאת קרית-ספר, 1979. החבצלת, יום שישי, 4 באפריל 1890 המליץ, יום ראשון, 27 באפריל 1890 הצפירה, יום חמישי, 2 בינואר 1890 חינוך בנות בקהילה היהודית בבגדאד (1951-1894) יעקב בר יוסף הרופא, שיר חדש, עמ' 13, ירושלים: מכון אהבת שלום, ה'תר"ג. אברהם טווינה, גולים וגאולים, עמ' 45, רמלה: הוצאת בית הכנסת גאולה, 1968. אברהם טווינה, גולים וגאולים - ספר שביעי, עמ' 23, רמלה: הוצאת בית הכנסת גאולה, 1979. ד"ר אברהם בן יעקב, השליח הנודד, עמ' 91, ירושלים: נוריאל שרים, 1998.
מכון אהבת שלום

מכון אהבת שלום הוא מכון מחקר תורני, ההדרה והוצאה לאור של ספרי קודש המופעל על ידי חברת אהבת שלום. המכון עוסק בעריכה והוצאה לאור של ספרות רבנית מתקופת הראשונים, האחרונים ועד למחברים בני זמנינו. בראשות המכון עומד הרב יעקב משה הלל ראש מוסדות אהבת שלום. המכון מנוהל על ידי כמה מבניו ובראשם בנו הרב אברהם הלל, כאשר כל אחד מבניו אחראי על תחום אחר במכון. המכון הוציא לאור עם השנים מאות ספרים מספרי הראשונים והאחרונים. רובם הוהדרו לראשונה מתוך כתבי היד עצמם או צילום שלהם. חלק גדול מספרי המכון הם ספרים העוסקים בתורת הקבלה. גולת הכותרת שבספרי הקבלה הוא ההוצאה לאור של סט ספרי "עץ חיים" - שמונה שערים של הרב חיים ויטאל - המהרח"ו וכתבי האר"י, מתוך כתבי המהרח"ו עצמו מה שלא ראה אור עולם עד היום. כמו כן ספרי פרשנות בתורת הקבלה שונים יצאו על ידי המכון עם השנים, ביניהם באתי לגני של הרב ששון מזרחי, כרם שלמה של הרב סלמאן אליהו, וכן את ספריו של הרב יעקב משה הלל בתורת הקבלה. להלן רשימה חלקית שלהם; הלכות פסוקות / רב יהודאי גאון המכתם / דוד בן לוי מנרבונה - 7 כרכים חידושי הרא"ה - 3 כרכים פירוש הרשב"ץ - מסכת ברכות אביר יעקב / רבי יעקב שמשון שבתי סיניגאליא אדרת אליהו / רבי אליהו הצרפתי אדם ישר / האר"י אוצרות חיים / האר"י אהל יעקב ואהל משה / רבי יעקב משה טולידאנו - 4 כרכים אוצר מנהגי חסידים - דרכי יואל / רבי יואל טייטלבוים אוצרות חיים - אישים / רבינו יוסף חיים- 6 כרכים אורח צדקה / רבי צדקה חוצין אליהו זוטא / רבי אליהו הצרפתי אמונת עתך - חסן ישועות - חכמה ודעת / רבינו יוסף חיים אמת מאר"ץ / חכמי מדרש המקובלים ארם צובא דרושי רבינו משה מאימראן - 2 כר' דרך חיים / רבי חיים ויטאל דרשות מעבר יבק / רבי אהרן ברכיה מודינה הגדת השל"ה / רבי ישעיהו הלוי הורוויץ המעלות לשלמה / רבי רפאל לניאדו הר המוריה, אוזני ירושלים, ילקוט דוד / האדר"ת ויעש ברוך / הרב ברוך אברהם טולידנו זבחי צדק / רבי עבדללה סומך מלבד עשרות ספרי הרב יעקב הלל, יצאו לאור ספרים רבים ממחברים בני זמננו: אסדר בשבחין / סדר סעודות השבת עם שירים ופיוטים אמרי אברהם / הרב אברהם עמאר ארח מישור / הרב רחמים חזן וזאת ליהודה / הרב יהודה קצין החל מחודש שבט תשס"ו, המכון מוציא לאור את הירחון התורני "אליבא דהלכתא" לבירורי הלכה ומנהג, שנכתב על ידי אברכי רשת כוללי הערב. הירחון מופץ בבתי כנסת ברחבי הארץ. ערך מורחב – מקבציאל (קובץ תורני) בין השנים תשמ"ד-תשע"ג הוציא המכון קובץ תורני בשם מקבציאל, הקובץ כלל כתבי יד ומאמרים הלכתיים בנושאים שונים. המכון הוציא סדרה של שלושה עשר כרכים המוקדשים אך ורק לכתבי יד של ראשונים ואחרונים. ספרי הוצאת אהבת שלום, באתר אוצר החכמה גיליונות אליבא דהלכתא, באתר גוגל דרייב
שמעון סידון

שמעון סידון (בהונגרית: Szidon Simon, ורשאץ, 1892 – בודפשט, 25 באפריל 1941) היה מתמטיקאי הונגרי-יהודי, היוצר של רצף סידון (או אשכול סידון) ושנתן לו את שמו. מוצאו של שמעון סידון ממשפחה רבנית מלומדת ותיקה שהיגרה בתחילת המאה ה-18 מקוניץ שבמוראביה לממלכת הונגריה. אמו הייתה סופיה לבית האוזר ואביו היה הרב אדולף סידון (נאדאש, 5 בינואר 1843 - 1918), שלמד בישיבת אביו הרב שמעון סידון מציפפער וטרנבה ולאחר מכן בוורוצלב, שם קיבל סמיכה לרבנות וקיבל גם דוקטורט במדעי הרוח. הוא השתתף בקונגרס יהודי הונגריה בשנת 1868 ובשנת 1869 (הקרע ביהדות הונגריה). הוא היה רב בעיירה ורשאץ והיה במנהלת הבוחנים של תלמידי בית המדרש לרבנים בבודפשט. סבו היה הרב שמעון סידאן (נאדאש, 23 בינואר 1815 - טרנבה, 19 בדצמבר 1891) שירת כרב של קהילת ציפפער בין 1845–1856 וכרב של טרנבה (מזרם הסטטוס קוו אנטה) החל מ-1856 ועד מותו ב-1891, מחבר הספרים "שבט שמעון", "אות ברית" ו"בית מנוחה" ובעלה של הרבנית תרזה רוזאליה רגינה (חיילה רחל) בת זנוויל דושינסקי. הרב סידאן היה מתלמידי הרב משה סופר (שרייבר) שכונה החתם סופר בישיבה בברטיסלאבה (אז חלק מהונגריה) והיה מחשובי הרבנים וראשי הישיבות של הונגריה. שמעון סידון שנולד בורשאץ למד באוניברסיטה בבודפשט מתמטיקה ופיזיקה וסיים עם תעודת הוראה למתמטיקה ולפיזיקה לבתי ספר תיכוניים. הוא עבד כמורה תקופה קצרה. בנוסף היה חבר בבית הספר פייר בעל השם העולמי לצד מתמטיקאים ידועי שם כלאסלו קלמאר (קראוס), ג'ורג' פוליה (פולאק), מרסל ריס, פאל טוראן (רוזנפלד) ופאול ארדש (אנגלנדר), אוטו סאס (שלזינגר) גאבור סגה ועוד. בהמשך עבד כמתמטיקאי במשך כמה שנים בחברת הביטוח ג'נרלי. בסוף ימיו היה מרושש ויכול היה לפרנס את עצמו רק מתרומות חבריו. בשנת 1941 נפל ונפצע בתאונה: סולם נפל עליו, שבר את רגלו והוא נפטר בבית החולים מדלקת ריאות שנגרמה עקב תקופת השכיבה הארוכה במיטה בבית חולים. הוא פרסם כמה מאמרים משמעותיים בנושא סדרות טריגונומטריות, טורי חזקות, ומערכות אורתוגונליות. לצידון הייתה פראנויה וכאשר ביקרו אותו פאל ארדש ופאל טוראן בשנת 1937, הוא קיבל אותם במילים: "אנא בואו בזמן אחר ולמישהו אחר". קביעת קפיצת הפונקציה מטור פורייה A függvény ugrásának meghatározása Fourier sorából (Mathem. és Fiz. L. 1918) משפט על פולינומים הרמוניים חיוביים Ein Satz über positive harmonische Polynome (Jahresbericht der deutschen Mathematikervereinigung, 1926) הערה על הערכים הממוצעים של טורי חזקות Eine Bemerkung über die Mittelwerte der Potenzreihen (Szegedi Acta, 1935) על סדרות טריגונומטריות לאקונאריות Über lakunäre trigonometrische Reihen (Szegedi Acta, 1936) בשפת המקור: Zsidók a matematika történetében Don Péter: Magyar zsidó históriák. Anekdota lexikon. Szerk. és életrajzi lexikonnal kieg. Raj Tamás. Bp., Makkabi, 1997. Új magyar életrajzi lexikon. Főszerk. Markó László. Bp., Magyar Könyvklub מתורגם לעברית: יהודים בתולדות המתמטיקה דון פטר: סיפורים יהודיים הונגריים. לקסיקון אנקדוטה. עריכה: בתוספת לקסיקון ביוגרפי. טמאש ראי, מכבי, 1997. לקסיקון ביוגרפי הונגרי חדש. מועדון הספרים ההונגרי שמעון סידון, באתר פרויקט הגנאלוגיה במתמטיקה לקסיקון ביוגרפי הונגרי Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. לקסיקון יהודי הונגרי. סידון. Trencsényi-Waldapfel, I.; Erdey-Grúz, T. (1965), Science in Hungary, Corvina Press https://books.google.co.il/books?id=EWm4WzSaG3IC&redir_esc=y Paul Erdös tells a joke
אוטו סאס

אוטו סאס (במקור עד 1904 אוטו שלזינגר, בהונגרית: Szász Ottó; אלשוצ'וץ', 11 בדצמבר 1884 – מונטרה, 19 בספטמבר 1952) היה מתמטיקאי הונגרי-יהודי, פרופסור באוניברסיטאות (פרנקפורט, סינסינטי). את לימודיו לתארים ראשון ושני באוניברסיטה סיים בבודפשט ובגטינגן. את הדוקטורט קיבל בבודפשט בשנת 1911, לאחר מכן לימד כמה שנים באוניברסיטאות במערב אירופה. בשנת 1914 הפך למרצה בכיר באוניברסיטת פרנקפורט ובשנת 1917 באוניברסיטת בודפשט. בשנת 1920 עזב את הונגריה לצמיתות. משנת 1920 עד 1933 שימש כפרופסור באוניברסיטת פרנקפורט. לאחר עלית הנאצים לשלטון בשנת 1933 הוא פוטר ממשרתו והיגר לארצות הברית, שם הפך במהרה לפרופסור באוניברסיטת סינסינטי, אוהיו. מותו נגרם כתוצאה מאוטם שריר הלב ב־19 בספטמבר 1952, במהלך חופשתו בשווייץ. תחומי המחקר העיקריים שלו בתחום האנליזה המתמטית תורת הקבוצות ותורת הקירובים. בנושאים אלה פרסם כמאה עבודות מדעיות. תחומי המחקר שלו בפירוט רב יותר היו: דטרמיננטות, שברים משולבים, סדרות אקספוננציאליות וטור דיריכלה על שם המתמטיקאי הגרמני צרפתי יוהאן פטר גוסטב לז'ן דיריכלה, פולינומים טריגונומטריים, שיטות סיכום, פולינומים אולטרה-ספריים ופונקציות בסל. סאס הציג הוכחה פשוטה למשפט המשותף המפורסם של האחים ריס. הוא היה עוזר העורך של שני כתבי עת מתמטיים אמריקאים. בשנת 1930 הוענק לו "פרס דיולה קניג" על ידי החברה למתמטיקה ולפיזיקה בהונגריה. Szász, Otto (1955), Collected mathematical papers, Department of mathematics, University of Cincinnati, Cincinnati, Ohio, MR 0066285 מדיה וקבצים בנושא אוטו סאס בוויקישיתוף אוטו סאס, באתר פרויקט הגנאלוגיה במתמטיקה אוטו סאס, באתר MacTutor (באנגלית) אוטו סאס. קורות חיים באנגלית. אוטו סאס. פרויקט של אוניברסיטת בודפשט על מתמטיקאים הונגרים אוטו סאס בלקסיקון הביוגרפי ההונגרי Szász Ottó a Magyar életrajzi lexikonban אוטו סאס על עמוד הבית של: University of St. Andrews Scotland לקסיקון יהודי הונגרי. אוטו סאס. Magyar zsidó lexikon. Szerk. Ujvári Péter. Budapest: Magyar zsidó lexikon. 1929. אוטו סאס, באתר "Find a Grave" (באנגלית) "Filep László: A 20. Századi matematikus emigráció, in. Magyar Tudomány, 2003/7". "Filep László: A 20. Századi matematikus emigráció, in. Magyar Tudomány, 2003/7".
סופות של חול

סופות של חול הוא אלבום הסולו ה-12 של הזמרת יהודית רביץ. האלבום יצא בשנת 2012 על ידי חברת הליקון. הפקה מוזיקלית: ברי סחרוף עיבוד: ברי סחרוף, יהודית רביץ, רן שמעוני, עמית יצחק, עדי הר צבי, אלון פרימן עיבוד כלי נשיפה: יאיר סלוצקי, עופר פלד, ספי ציזלינג ייעוץ אומנותי: דן תורן כלים: תופים: רן שמעוני / גיטרה חשמלית: עמית יצחק (ב"גלים גלים": ברי סחרוף) / בס: עדי הר צבי / קלידים: אלון פרימן / תכנותים: גיל טלמן / טרומבון: יאיר סלוצקי / סקסופון: עופר פלד /חצוצרה: ספי ציזלינג /קולות: ברי סחרוף, דן תורן הקלטה ומיקס: אורי (ממו) ברק - באולפני קיצ'ה /עוזר טכנאי: מאיה לביא / מאסטרינג: יורם וזאן ניהול הפקה: טל שוורצמן צילום: ניר סגל / עיצוב: אודליה גל מנהלת המחלקה הישראלית: תמי סטמרי / מנהל רפרטואר: איליה שפירו / הפקת פוסט: זהבית לגאלי יחסי ציבור: ורצברגר מלין ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
קליפסו

האם התכוונתם ל... קליפסו (ריקוד) – מחול וסגנון מוזיקלי. קליפסו (דמות מיתולוגית) – נימפה מהמיתולוגיה היוונית. קליפסו (לוויין) – לוויין סביבתי של נאס"א. קליפסו – מועדון ברמלה. קליפסו (פרח) – מין סחלב רב שנתי. קליפסו (ירח) – אחד מירחי שבתאי. מוזיקת קליפסו – סוגה מוזיקלית. קליפסו (תקן) – תקן לניהול כרטיסי נסיעה אלקטרוניים דוגמת הרב-קו הישראלי.
השכונה של הופ!

השכונה של הופ! היא סדרה טלוויזיה ישראלית, המשודרת בערוץ הופ! משנת 2020, ובקיץ 2021 נוצרה ספין אוף הנקראת "השכונה של הופ! - ישר למצלמה". בשכונה של הופ! גרות הדמויות המוכרות של הופ!: יובל המבולבל, מיכל הקטנה, דוד חיים, סבא טוביה, ומולי וצומי וכן גם דמויות חדשות. יובל המבולבל (יובל שם-טוב) - ילד מבולבל אשר עושה ואומר טעויות ושטויות כל הזמן. על החולצה שלו יש כוכב כחול. מיכל הקטנה (מיכל ויצמן) - ילדה קטנה ונחמדה שרוצה לגדול. על החולצה שלה יש סוכרייה על מקל. דוד חיים (חיים אוסדון) - דוד מצחיק בעל פפיון אדום שעובד בחנות. מולי (עמרי רוזנצוויג) וצומי (טל לוי) - שני חברים טובים האחד שף והשני חייזר. סבא טוביה (טוביה צפיר) - סבא של נכדים אשר מרכיב משקפיים. ענתי (נירית אהרוני) - הרפתקנית אוהבת לטייל והייתה כמעט בכל מקום בעולם, תמיד יש לה סיפורים וחוויות על כפרים רחוקים ואגמים גדולים. ביפביפ (תמיר גינזבורג) - השליח של השכונה. הוא אינו מדבר ומתקשר בפנטומימה ותנועות גוף, מה שלא מפריע לחברים בשכונה להבין אותו היטב. דובי החתול (ערן בן צבי) - חתול פסימי ועצלן שבעיקר אוהב לנוח ולהתחצל בצל. בתוכנית הרדיו "ילדודס עם חמי גדסי" ברדיו לב המדינה שבה התארחו מולי וצומי, צוין שהוא דודנו של צפרדי החתול. ב"השכונה של הופ! - ישר למצלמה" מוצגת הבעלים שלו, מוזה האומנית. ב"שעשוהופ" בעליו הם זוג ילדים. אתר האינטרנט הרשמי של השכונה של הופ! "השכונה של הופ!", במיזם "אישים" לתיעוד היצירה הישראלית
יונדאי אינטראדו

יונדאי אינטראדו (באנגלית: Hyundai Intrado) היא מכונית קונספט בתצורת SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן מתוצרת יצרנית הרכב יונדאי מוטור אשר הוצגה לראשונה בשנת 2014. דגם "יונדאי אינטראדו" הוצג לראשונה בתערוכת הרכב הבינלאומית בז'נבה בשנת 2014. 5 דלתות. 2 דלתות קדמיות - "דלתות התאבדות" (ציר הדלת נפתח בניגוד לכיוון התנועה). 2 דלתות אחוריות - "דלתות התאבדות" מערכת משיכה חשמלית: מנוע חשמלי, תפוקה: 36 קילוואט / שעה. מכונית המימן פועלת באמצעות סוללת ליתיום-יון. טווח נסיעה - 600 ק"מ. מנהל תוכנית עיצוב הדגם: "Peter Schreyer". "יונדאי אינטראדו" "יונדאי אינטראדו" "יונדאי אינטראדו" "יונדאי אינטראדו" "יונדאי אינטראדו" "יונדאי אינטראדו" "יונדאי אינטראדו" יונדאי מוטור יונדאי נוביס יונדאי נקסו יונדאי קליקס מדיה וקבצים בנושא יונדאי אינטראדו בוויקישיתוף יונדאי אינטראדו, סרטון באתר יוטיוב יונדאי אינטראדו, סרטון באתר יוטיוב "יונדאי אינטראדו" topgear.com/car-news/geneva-motor-show/hyundai-reveals-intrado-concept "יונדאי אינטראדו" economictimes.indiatimes.com/auto/hyundai-intrado-mini-suv-concept "יונדאי אינטראדו" johnsonscars.co.uk/hyundai/news/intrado "יונדאי אינטראדו" קונספט "Hyundai Intrado Concept: Taking On the Juke - Auto Shows". Retrieved 2017-01-09. "יונדאי אינטראדו" autocar.co.uk/car-news/geneva-motor-show/hyundai-intrado-concept-previews-design-future
גרינגו

גרינגו (בספרדית ובפורטוגזית ברזילאית: Gringo) הוא כינוי לזר שאינו דובר את השפה, ובפרט אם הוא דובר אנגלית. המילה שימושית במיוחד באמריקה הלטינית. המילה נתפסת לעיתים קרובות ככינוי גנאי בעיני דוברי אנגלית, אך לעיתים קרובות אין כוונה כזו בעיני דוברי ספרדית ופורטוגזית, שכן המילה משמשת כינוי וכשם כולל לאדם שאינו נולד (או שאינו מתגורר בדרך קבע) בברזיל בפרט, או במדינה דוברת הספרדית המסוימת בה הוא נמצא. המילה היא ככל הנראה שיבוש של המילה הספרדית Griego, שמשמעה 'יווני' או 'השפה היוונית'. "לדבר יוונית" הוא ביטוי שמקובל במספר שפות אירופאיות על מנת לתאר מלל לא מובן, ומשמעותו זהה לביטוי "זה סינית בשבילי" בעברית. באנגלית הביטוי "it's all Greek to me" שימש עוד ב-1599 את ויליאם שייקספיר במחזהו, יוליוס קיסר. הגדרה מילונית למילה ניתן למצוא כבר ב-1793. מילון ספרדי שפורסם באותה שנה מגדיר 'גרינגו' כאדם זר המתקשה לדבר ספרדית בצורה טבעית. ומסביר שהמילה היא עיוות של המילה יוונית בספרדית. במילון הרשמי של האקדמיה המלכותית ללשון הספרדית שפורסם ב-1869, מובא הפירוש: "משמש בביטוי 'לדבר גרינגו' השקול לביטוי 'לדבר יוונית' שמשמעו להשתמש בשפה לא מובנת". העימות הצבאי בין שתי המדינות במאה ה-19 הוליד מספר סברות למקור המושג, על אף שאלו נדחו מאחר שנמצאו עדויות מוקדמות יותר לשימוש בו. עם זאת, שמועות עיקשות טענו כי המדובר בשיבוש שנולד עקב שמות קוד לגדודים האמריקאים (כי אחד מהם נודע בתור "ירוק") או בעקבות שיר שהחיילים האמריקאים נהגו לשיר בשם "הלילך גדל ירוק". כביכול בעקבות זאת נפוצה קריאה בקרב המקסיקנים אל עבר האמריקאים "ירוקים לכו!" (Green Go!).
אינדירה לבאק

אינדירה לבאק (בקרואטית: Indira Levak; נולדה ב-15 בינואר 1973) היא זמרת קרואטית, בעבר הסולנית בהרכב המוזיקלי קולוניה. אינדירה נולדה לאב קרואטי ואם בוסניאקית ב-15 בינואר 1973 בז'ופאניה. בגיל 12 היא נעשתה לחברה בלהקה המקומית של העיר ז'ופאניה, היא ניגנה שם בקלרינט לשלוש עשרה שנים. בכיתה ח' היא הקימה להקה עם ארבעה חברים - "Forever Young". החל משנת 1996 עד שנת 2017 הייתה חברה בהרכב המוזיקלי הקרואטי קולוניה. אינדירה נישאה לנרסיס מויקיץ', אך הם התגרשו. ב-2014 נישאה למירוסלב לבאק. החל משנת 2015 היא שופטת בגרסה הקרואטית של התוכנית "The Voice". בשנת 2020 היא השתתפה בקדם האירוויזיון הקרואטי והתמודדה נגד ההרכב איתו הגיעה לשם לראשונה, בשנת 1998. אינדירה סיימה במקום השלישי עם שירה "You Will Never Break My Heart" שנכתב על ידי דורון מדלי יחד עם צוות כותבים קרואטים. השיר הפך ללהיט בקרואטיה. 1997 – Vatra i Led 1999 – Ritam Ljubavi 2000 – Jaca nego ikad 2001 – Milijun milja od nigdje 2002 – Izgubljeni Svijet 2003 – Dolazi oluja 2005 – Najbolje od svega 2006 – Do kraja 2008 – Pod sretnom zvijezdom 2010 – X 2013 – Tvrdava 2015 – Feniks 2018 – Valkira מדיה וקבצים בנושא אינדירה לבאק בוויקישיתוף אינדירה לבאק, ברשת החברתית פייסבוק אינדירה לבאק, ברשת החברתית אינסטגרם אינדירה לבאק, סרטונים בערוץ היוטיוב אינדירה לבאק, באתר ספוטיפיי אינדירה לבאק, באתר MusicBrainz (באנגלית) אינדירה לבאק, באתר דיזר אינדירה לבאק, באתר Discogs (באנגלית) Indira Levak napustila Coloniju i kreće u solo karijeru, וצ'רני ליסט, 31 במאי 2017 Vesela Indira rasplesala se u prvoj emisiji Voicea i legla pred natjecatelja, וצ'רני ליסט, 17 בינואר 2015
Moshik&

moshik& (במקור &samhoud places) הייתה מסעדת גורמה באמסטרדם שבהולנד. המסעדה זכתה בשני כוכבי מישלן ב-2013. השף הראשי הוא מושיק רוט, מהשפים המובילים בגסטרונומיה מולקולרית בהולנד. המסעדה היא המשך למסעדת 't Brouwerskolkje באוברווין. moshik& היא שיתוף פעולה בין השף הישראלי מושיק רוט והיזם סאלם סמחוד. הם פתחו את המסעדה ב"Oosterdokseiland", הסמוכה לתחנת הרכבת המרכזית באמסטרדם. הבניין החדש מורכב מטרקלין ומסעדה הפרושים על שתי קומות. בינואר 2018 שונה שם המסעדה ל־moshik&, כדי למנוע בלבול עם המסעדות האחרות בקבוצת "&samhoud group". המסעדה התמקדה בשילובים קולינריים של טעמים מיוחדים במינם בבישול מולקולרי כגון כבד אווז לצד פירות יער, שוקולד וגבינה כחולה ותות שדה עם כוסברה. במאי 2020, בעקבות התפרצות נגיף הקורונה בהולנד, הודיע רוט על סגירת המסעדה לצמיתות. אתר האינטרנט הרשמי של Moshik& רותם מימון, בפעם השמינית: שני כוכבי מישלן לשף מושיק רוט על מסעדתו באמסטרדם, באתר הארץ, 18 בינואר 2020 Brandligt, Vivie (26 בנובמבר 2012). "Totale Michelinsterrenoverzicht 2013". Misset Horeca (בהולנדית). נבדק ב-26 בנובמבר 2012. {{cite news}}: (עזרה) Roemaat, Bianca (24 בינואר 2012). "Moshik Roth** verhuist naar Oosterdokseiland". Misset Horeca (בהולנדית). נבדק ב-4 בינואר 2013. {{cite news}}: (עזרה) "&samhoud places in Amsterdam". Elizabeth On Food Blog. 2012-09-18. נבדק ב-13 ינו' 2013. {{cite web}}: (עזרה) Posthumus, Wieteke (1 בנובמבר 2017). "Tweesterrenrestaurant &samhoud places verder onder naam &moshik" [Two starred restaurant &samhoud places continues under the name &moshik]. Misset Horeca (בהולנדית). נבדק ב-1 בפברואר 2018. {{cite news}}: (עזרה) רעות ברנע, מושיק רוט סוגר את המסעדה שלו באמסטרדם, באתר כלכליסט, 6 במאי 2020 יעל לאור‏, לא רק כאן: מושיק רוט סוגר את המסעדה שלו באמסטרדם, באתר וואלה, 6 במאי 2020